Sverige | fyraften.nu | Page 2
fyraften.nu
– nyd hverdagen
Arkitektur & design
Dans
Kunst
Litteratur & film
Kontakt
Arkivet
Sverige
Litteratur & film
Doktor Glas
I diverse litteraturhistorier har jeg mange gange læst om Hjalmar Söderbergs berømte roman Doktor Glas (1905), men har aldrig fået den læst. Det har jeg nu. Det var en stor og vedkommende oplevelse. Hjalmar Söderberg var  meget fremsynet, og Doktor Glas er et meget moderne værk.
Må man slå et andet menneske ihjel, fordi man ikke kan lide ham? Det er spørgsmålet for den 33-årige Dr. Glas, som er hovedpersonen i Hjalmar Söderbergs dagbogsroman. Værket minder om Martin A. Hansens dagbogsroman Løgneren, for også i Doktor Glas handler det om en lidt utroværdig fortæller. Dr. Glas skriver for eksempel: "Jeg fortæller ikke alt om mig selv. Jeg fortæller kun, hvad jeg har lyst til at fortælle, men jeg siger ikke noget, der ikke er sandt."
Sproget er smukt i Doktor Glas. Det hedder for eksempel:
"Efteråret plyndrer mine træer."
"Røde støvskyer, der ligner sovende ulykker."
"Månen står citrongul i det blå."
oktor Glas: Foto: Gyldendal
Torben | 18. august 2015 | Skriv en kommentar
Dans
Mats Ek – 70 år
En af koreografiens konger – Mats Ek – blev 70 år tidligere på måneden.
Mats Ek siger, at han nu vil stoppe med at koreografere, men gør han mon også det, når alle vil have fat i ham og hans kreative evner? Især i USA, Frankrig og naturligvis hans hjemland Sverige er Mats Ek meget efterspurgt.
Kan man ikke få fat i Mats Ek, kan man måske komme i kontakt med hans landsmand Alexander Ekman, som er gået i Mats Eks fodspor. Alexander Ekmans Cacti,  er netop blevet vist på Det Kongelige Teater til spotpris.
Sådan beskriver Mats Ek koreografi:
"Koreografi är en artefakt, ett konstlat språk, liksom det talande språket, men den har inte samma abstraktionsnivå som den talade texten. Talet är ju en översättning in i en helt annan värld. Jag säger "BORD" och alla vet vad det betyder, men det finns ingen som helst logisk förbindelse. Rörelsen har något närmare till den konstnärliga situation jag vill komma åt än ordet, och det passar mig bättre."
Se en liste over Mats Eks værker på Danstidningens hjemmeside
Ana laguna (Mats Eks hustru) og Yvan Auzely i Mats Eks koreografi Yxa på omslaget af Danstidningen 2 2015. Foto: Lesly Leslie-Spinks.
Torben | 29. april 2015 | Skriv en kommentar
Litteratur & film
Mio, min mio
Tænk, at en børnebog skrevet i 1954 stadig virker ny og frisk. Det gør Astrid Lindgrens Mio, min mio, som udkom på svensk i 1954 – og året efter på dansk hos Branner & Koch.
Jeg har ikke læst Mio, min Mio som barn, men fik lyst til at læse romanen, efter at have læst Jens Andersens nye biografi om Astrid Lindgren. Mio, min Mio er en mørk og dyster børnebog, og slutningen er heller ikke lykkelig, erfarer den voksne læser. Eventyret er bare en dagdrøm, en virkelighedsflugt fra ulykkelig barndom. Men med fantasiens kraft bliver det triste til at holde ud for hovedpersonen Bo Vilhelm Olsen (Busse), som er adopteret af et ægtepar, der ikke bryder sig om drenge.
Hvorfor fik Astrid Lindgren aldrig Nobelprisen i litteratur?
Foto: Branner & Koch
Torben | 21. april 2015 | Skriv en kommentar
Litteratur & film
En due sad på en gren og funderede over tilværelsen
Enten elsker eller også hader man de mærkværdige film, som svenske Roy Andersson skaber. Jeg holder af de absurde tableauer, som Roy Andersson iscenesætter. I hans seneste film, En due sad på en gren og funderede over tilværelsen, handler det om døden, som aldrig har været mere komisk end her.
En due sad på en gren og funderede over tilværelsen vandt Guldløven i Venedig 2014. Men i sit hjemland er Roy Andersson vist ikke så populær. Ved den svenske filmfest, Guldbaggen, løb Force Majeure med alle priserne foran En due sad på en gren og funderede over tilværelsen, og det forstår jeg ikke.
Torben | 24. marts 2015 | Skriv en kommentar
Kunst
Musikalsk panteisme
Da jeg var barn, så jeg flere film om samerne i børne-tv. Og jeg læste bøger om samerne, for jeg fandt deres levestil så fascinerende og spændende. Også deres traditionelle folkesang, jojk, faldt jeg for. Senere blev jeg interesseret i samernes religion, shamanisme, og nu har jeg lige opdaget, at deres sprog er en del af den finsk-ugriske æt og dermed også i familie med ungarsk. Interessant.
Verbet joika er transitivt, man synger/joika altså ikke om nogen/noget, men til nogen/noget. Måske er det derfor, at musikken/sangen sådan taler til tilhøreren – og går lige i hjertet?
Den store joik-stjerne lige nu er den 27-årige Jon Henrik Fjällgren, han er egentlig en colombiansk indianerdreng, som er adopteret af en samisk familie. Jon Henrik Fjällgren har vundet en svensk talentkonkurrence og deltager nu i den svenske Melodifestival. Hør ham, han er helt utrolig.
Jon Henrik Fjällgren
Torben | 22. februar 2015 | Skriv en kommentar
Litteratur & film
Astrid Lindgren – Sorgfugl
DR2 viser nu den fremragende svenske dokumentar Astrid Lindgren – Sorgfugl, som jeg gerne vil anbefale alle.
Instruktøren Kristina Lindström skildrer Astrid Lindgrens liv med så megen indlevelse, at filmen bliver et gribende drama, som man slet ikke kan løsrive sig fra.
På interessant vis genopfrisker Kristina Lindström den heng(l)emte biografiske metode og forklarer Astrid Lindgrens litterære verden ud fra hendes personlige oplevelser. Og det er givende.
Dokumentaren om Astrid Lindgren er i tre dele. Serien sendes på forskellige tidspunkter, men ligger også på DR's hjemmeside.
Screendump fra dokumentaren "Astrid Lindgren – Sorgfugl"
Torben | 10. februar 2015 | Skriv en kommentar
← Ældre indlæg
Nyere indlæg →
Arkitektur Arkiteltur Arkitketur Ballet Belgien Biler blomster bog Brasilien Byer Børn Canada Danmark Dans Design efterår eksistens England Estland Eurovision farver fastelavn Film Finland fodbold forår Foto Frankrig fyraften gaveidé glæde graffiti Grækenland Grønland Have Historie Holland Humor Hund hygge Irland Isdans Island Italien Japan jul kaffe kager keramik Kina kogebog kop Korea Kroatien Kunst Landskab Letland Litteratur Litteratur & film Littertaur læring mad maleri Mode Musical Musik méxico natur Norge Nycirkus nytår Opera Paris Performance Poesi Polen Portugal påske Revy Rumænien Rusland Satire Schweiz show sne Sommer Spanien Sport sprog strik Sundhed Sverige Sydkorea Tapet Teater tegneserie thé Tivoli Tjekkiet træer TV Tyrkiet Tyskland Ungarn USA Video vinter web Østrig
© 2017 · fyraften.nu
↑ Til toppen af siden